
                                                   A  V  I  Z

asupra proiectului de Lege  privind stabilirea unor măsuri de punere în aplicare a Regulamentului (UE) 2021/23 al Parlamentului European şi al Consiliului din          16 decembrie 2020 privind un cadru pentru redresarea şi rezoluţia contrapărţilor centrale şi de modificare a Regulamentelor (UE) nr.1095/2010, (UE) nr.648/2012, (UE) nr.600/2014, (UE) nr.806/2014 şi (UE) 2015/2365 şi a Directivelor 2002/47/CE, 2004/25/CE, 2007/36/CE, 2014/59/UE şi (UE) 2017/1132, precum şi pentru modificarea şi completarea unor acte normative




[bookmark: _GoBack]   În conformitate cu prevederile art. 95 și ale art. 117 alin. (1)  din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind stabilirea unor măsuri de punere în aplicare a Regulamentului (UE) 2021/23 al Parlamentului European şi al Consiliului din 16 decembrie 2020 privind un cadru pentru redresarea şi rezoluţia contrapărţilor centrale şi de modificare a Regulamentelor (UE) nr.1095/2010, (UE) nr.648/2012, (UE) nr.600/2014, (UE) nr.806/2014 şi (UE) 2015/2365 şi a Directivelor 2002/47/CE, 2004/25/CE, 2007/36/CE, 2014/59/UE şi (UE) 2017/1132, precum şi pentru modificarea şi completarea unor acte normative, transmis cu adresa            nr. PL-x 229 din 29 martie 2023, înregistrată sub nr. 4c-1/198 din 29 martie 2023. 
Conform prevederilor art. 75 din Constituţia României, republicată, şi ale                     art. 92 alin. (8) pct. 1 din Regulamentul Camerei Deputaţilor, republicat,                            Camera Deputaţilor este  prima Cameră sesizată. 
Potrivit reglementărilor art. 62 și ale art. 64 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă menţionată mai sus, în şedinţa din 11 aprilie 2023.
Inițiativa legislativă are ca obiect de reglementare asigurarea cadrului legislativ necesar punerii în aplicare, la nivel naţional, a dispoziţiilor Regulamentului (UE) 2021/23 al Parlamentului European şi al Consiliului din 16 decembrie 2020 privind un cadru pentru redresarea şi rezoluţia contrapărţilor centrale şi de modificare a unor regulamente şi directive europene, prin: desemnarea Autorităţii de Supraveghere Financiară în calitate de autoritate unică la nivel naţional pentru rezoluţia contrapărţilor centrale, abilitată să aplice instrumentele de rezoluţie şi să exercite competenţele de rezoluţie prevăzute de Regulamentul (UE) 2021/23; desemnarea Ministerului Finanţelor drept minister responsabil cu exercitarea în România a funcţiilor încredinţate ministerului competent în temeiul Regulamentului (UE) 2021/23; stabilirea regimului sancţionator aplicabil în cazul încălcării dispoziţiilor prevăzute la art.82 alin.(1) din Regulamentul (UE) 2021/23. De asemenea, actul normativ aduce o serie de modificări prevederilor Legii nr. 312/2015 privind redresarea şi rezoluţia instituţiilor de credit şi a firmelor de investiţii şi Legii nr. 24/2017 privind emitenţii de instrumente financiare şi operaţiuni de piaţă, şi clarifică modul de determinare a autorităţilor competente în aplicarea Regulamentului (UE) 2022/858 (Autoritatea de Supraveghere Financiară și Banca Naţională a României).
Membrii Comisiei au analizat proiectul de lege supus avizării, expunerea                     de motive, avizul favorabil al Consiliului Economic și Social, transmis cu adresa nr. 1167 din 21 februarie 2023, precum și avizul favorabil al Consiliului Legislativ, cu observaţii şi propuneri, transmis cu adresa nr. 173 din 27 februarie 2023.  
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de lege privind stabilirea unor măsuri de punere în aplicare a Regulamentului (UE) 2021/23 al Parlamentului European şi al Consiliului din 16 decembrie 2020 privind un cadru pentru redresarea şi rezoluţia contrapărţilor centrale şi de modificare a Regulamentelor (UE) nr.1095/2010, (UE) nr.648/2012, (UE) nr.600/2014, (UE) nr.806/2014 şi (UE) 2015/2365 şi a Directivelor 2002/47/CE, 2004/25/CE, 2007/36/CE, 2014/59/UE şi (UE) 2017/1132, precum şi pentru modificarea şi completarea unor acte normative, în forma prezentată de Guvern. 
În raport cu obiectul şi conţinutul său, inițiativa legislativă face parte din categoria legilor ordinare.

